

**«Қолды жазуға үйрету»**

(әдістемелік құрал)

**Мазмұны:**

1. Кіріспе ......................................................................................... 1-6
2. Негізгі бөлім................................................................................. 7

2.1Әріптерді жазуға үйретудің жолдары................................... 7-17

2.2Әріптермен таныстырудың тиімді жолдары........................ 18-38

 2.3 Халық ауыз әдебиеті арқылы балалардың тілін дамыту......39-52

2.4 Балаларды буындап оқуға үйрету ..........................................53-95

2.5 Қолды жазуға үйрету кезінде жасалатын жаттығулар кешені.............................................................................................................96-104

3. Қорытынды..................................................................................................105

4. Пайдаланылған әдебиеттер тізімі...............................................................106

**Кіріспе**

Мектепке дейінгі мекемеде оқыту үрдісі сауат ашудан басталатыны белгілі. Сауат ашу жұмыстың негізгі мақсаты – балаға [хат таныту](http://kz2.fatwords.org/safia/jimdar-ataui/main.html), оқу мен жазуды үйрету.Сауат ашу – аса жауапты да күрделі жұмыс. Өйткені сауат ашу кезеңінде балалар дыбысты әріппен таңбалай білуге үйретіліп қана қоймайды, сонымен бірге каллиграфиялық талапқа сай жазуға дағдылануы тиіс.Демек, сауат ашудың міндеті әріпті жаза білуге үйрету емес, оның әрбір элементтерін дұрыс сақтауға, дәптерге қалай болса, солай жазбай, жазуға машықтандыру міндеті де тұр.

Таза, әдемі жазуды талап ету баланың әсемдік сезімін оятып, мінез-құлқын тәрбиелеп, жауапкершілікке, тыңғылықтылыққа, ұқыптылыққа үйретеді. Бірақ бұл үрдіс баяу қалыптасады.Мұндай мақсатқа жету көптеген талаптарды орындаумен тікелей байланысты.

Балалар түсіне отырып жазуының маңызы зор. Мысалға, балалар гигиеналық [талаптарды](http://kz2.fatwords.org/safia/azastan-respublikasini-ltti-banki-basarmasini-aulisi/main.html), әріп элементтеріне қойылатын талаптарды білу керек. Ережелерді балаларға біртіндеп үйретіледі. Ең бірінші ереже – гигиеналық және әріптің солдан оңға қарайкөлбеу жазуы.

Екінші ереже – элемент, әріп, сөз арасындағы қашықтықтың сақталуы.

Түсіне отырып жазу балалардың өзінің немесе өзгенің қатесін түзетуге үлесі зор.

Жазу дағдыларын игерту балалардың ерекшеліктерін ескеруді талап етеді: қолдың қимылы, нерв жүйесі т.б.

6 жасар баланың жазу дағдыларын игеруі қиынға түседі.Себебі, олар баяу қимылдайды.

Балаларды жазуға үйрете отырып, олардың жеке дара ерекшелігін ескеру керек: балалардың жазу қабілеттерін білу, көзінің көру қабілетін ескеру, қимыл – қозғалыстарын ескеру қажет. Тәрбиешібаланың дұрыс отыруын, дәптерді орналастыруын, қаламсапты ұстауын, әріптің формасын, тез немесе баяу жазуын байқап отыруы керек. Мұның бәрі тәрбиешінің баламен жеке жұмыс істеріне, ата – анасына кеңес беруге,үйге тапсырманы дұрыс беруге көмектеседі.

Жазу өте күрделі процесс. Ол адамның ми іс - әрекетімен және антомия – физиологиялық құрылымымен байланысты. Мәселен, Р.Е.Ленвиной,Ж.И.Шиф, С.М.Блинкова, А.Р.Лурия т.б. еңбектерінде адамның ми қыртыстарының бұзылуы оның жазу және сөйлеу тіліне кері әсерін тигізетіні дәлелденген.

Жазуға үйрету кезінде саусақтың қозғалысының маңызы зор. Яғни, бала қаламсапты ұстай білу керек.Бұл қозғалыстар мектепке дейінгі кезеңде қалыптасады. Баланың шар, төртбұрыш т.б. заттарды ұстай білу қабілеті 15 айлығында дамыса, қаламсап ұстай білу қабілеті кешірек қалыптасады. Т.С.Коморова « Бала 3 жасында қол қимылы қалыптасқанымен қаламсапты ұстай алмайды». Бұл қабілеттерді арнайы жаттуғулар арқылы: сурет салу, жабыстыру т.б. негізінде қалыптастыруға болады. Е.Н.Соколованың зерттеу жұмысында 4 – 7 жасар баланың саусақ сүйектері онша дамымаған, олар жазған кезде ерні қоса қимылдайтыны байқалған. Яғни, сөйлеу және қол қозғалысы бір – бірімен байланысты болады.

4 – 5 жасар баланың салған түзу сызықтары қисық және ирелек болып келеді. 6 жасар баланың жазуы бір шама түзеледі. Алайда, тік сызықты элементтерден дөңгелек элементтерге көшкенде біршама ауытқулар болуы мүмкін.

Д.Б.Эльконина, Л.Ф.Ткачевой, Л.В.Журовой т.б. зерттеулері бойынша 6 жасар баланың жазуы мен қатар дауыстап оқу қабілеті дамыған. Сондықтан бұл екеуін бірге алып жүрудің маңызы зор.

Жазудың графикалық дағдысы мектепке дейін қалыптасады. Мысалға, мектепке дейінгі ( 3 жасар) балалар қолына қаламсап алып сурет және сызықтар сыза бастайды. Кешірек мектепке дейінгі салған суреттерін көзбен бақылап, жеке әріптер сала бастайды.Баланың сурет сала бастауы қолын, саусақтарын, көзін дамытып жазуға дайындайды.Осылайша бала біршама жазуға дайындықпен мектепке келеді.Жазуға үйренудің басында 6 жасар баланың жазу жылдамдығы баяу қарқынмен дамып, аяқ жағында 7 жасар баланың жазу жылдамдығымен тең болады. Әрине алғашқы кезеңін 7 жасар баламен теңестіре алмаймыз. Себебі, олардың бұлшықеті әлі дамымаған және кішірек келеді. Жазуға үйрету барлық әріпті салып біткенде аяқталады деуге болмайды. Келесі кезекте балалар орфографиялық, графикалық дағдының әдістерімен танысады.

Жазу үрдісін жүзеге асыру үшін жазу құралдарының (қаламсап, қарындаш, бор) көмегі керек. Бұл заттардың қолданылу жолдарын білуі міндетті.

Ережесі:

1. Жазудың құралдарын пайдалана білу;

2. Дәптердің дұрыс орналасуы;

3. Дұрыс отыра білу;

4. Қолдың дұрыс қозғалысы;

Дұрыс жазу үшін:

1. Үлгі мен жазудың нәтижесін салыстыра білу;

2. Баспа әріпті жазбаша түрде жаза білу;

3. Әріптің дұрыс жазылуын білу;

4. Әріпті байланыстыра білу ( үзіліссіз, жоғарғы жағынан, төменгі жағынан );

5. Әріптің біркелкілігін сақтау;

6. Сызықтар арасында және бір сызықта жаза білу;

7. Жазудың басталуы және бір жолды дұрыс толтыра білу;

8. Жазудың бағытының дұрыстығы;

Бұл ережелер бірден емес 2 - 3 жылда қалыптасады. Жазу барысында бала көптеген талаптарды орындау қажет. Көп жағдайда бала жазуды үйрене бастағанда дәптердің дұрыс орналасуы, дұрыс отыруы, қаламсапты дұрыс ұстауы сияқты ережелерді ұмытып кетеді: қаламсапты бар күшімен ұстайды, жазуы түзу болу үшін өзіне қарай тік сызуға тырысады. Мұндай қателіктерден қашу мүмкін емес. Қатені түзеу яғни, әрбалаға ескерту ұзақ уақытқа созылады. Тек берілген жаттығуларды орындау балаға жеңіл болған кезде ғана түзетеді.

Жазу дағдыларын игеру үшін бала әрбір дыбыс таңбаларының жазылу формасын, олардың бір – бірімен қалай жалғанатынын, жазу кезіндегі гигиеналық талаптарды, әсіресе, жазу жылдамдығы артқан кезде де жазу айқындығын сақтауды меңгеруі шарт. Бұл шарттардың барлығы да балалар бойында жазу кезінде нақты, тұрақты дағдыларды қалыптастыру және оны дамыту барысында жүзеге асады.

Жазуды үйренудің бірінші кезеңінде көптеген артық қозғалыс жасалып,энергия көп кетеді. Бала қаламсапты қатты ұстайды,беттің бұлшық еттері мен бүкіл дененің бұлшықеттеріне күш түседі. Т.С.Коморова мен Е.Н.Соколованың зерттеуі бойынша 4 және 6 жасар баланың қимылының жылдамдығы бірнеше айлар бойы арнай жаттығулар барысында бақыланады. 7 – 8 жасар балаға берілетін жаттығулердың өзі оның жылдамдығын арттыруға әсерін тигізетін күрделірек болып келеді. Алайда 6 жасар балаға мұндай жаттығуларды тапсыра алмайды. Яғни, балалардың жас ерекшеліктерін ескеру қажет.

Жазуға үйренудің алғашқы кезеңінде қолдың қозғалысы көздің бақылауымен жазылып отырады.Яғни, қолын жазу барысында қайда бағыттайды, көзін де әріпті жазу бағытымен бірге қозғалтады. Соған қарамастан балалар көптеген кемшіліктер жібереді. Олардың жазған әріптер формасын үлгімен салыстырсақ үлкен айырмашылық бар.

Тәрбиеші тақтаға әріптің жазылу әдісін көрсеткенде оның жазылу ерекшеліктеріне назар аудармайды. **Жазу дағдыларын игеру үшін бала әрбір дыбыс таңбаларын жазылу формасын, бір – бірімен байланысу тәсілін, гигиеналық талаптарды, әсіресе жазу жылдамдығы артқан кезде жазу айқындылығын сақтауды меңгеруі шарт. Бұл шарттардың барлығы да балалар бойында жазу кезінде нақты, тұрақты дағдыларды және дамыту барысында қалыптастырылады.**

**Жазу жұмысының гигиенасы. Жазу сабағында ми ғана емес, сондай – ақ көптеген бұлшықеттер де жұмыла жұмыс істейді. Сондықтан оған мынадай бірқатар талаптар қойылады: партада дұрыс отыру(бұл бұлшық еттердің қалыпты жұмыс істеуін қамтамасыз етеді),жарықтың түсуі, қағаздың [сапалы болуы](http://kz2.fatwords.org/safia/jeke-osali-sharuashiliti-bolui-turali-anitama-beru-memlekettik/main.html), қарама – қарсы түсті сияны пайдалану, жазу құралдарының баланың жасына сәйкестігі, жетілдірілген жазу техникасы ( әріптердің көлбеу немесе түзу кескіні).**

Жазу жұмыс кезінде көзге көп күш түседі, өйткені әріптерді дәптер парағындағы сызықтардың арасына дәлме – дәл келтіріп жазу талап етіледі: зейінді жұмылдыру қажеттігі және қол басы бұлшық еттерінің дәл жұмыс істеуі жұмыс істеп тұрған орталықтарды ғана емес, сонымен бірге тұтас алғанда бүкіл организмді қажытады. Жазу жұмысы тез қажытпауы үшін қалам мен оның ұшын тисінше тандай білу қажет. Сонымен қатар, қолдың, қол басы мен саусақтардың дұрыс қалпын сақтау дағдыларын қалыптастыруы керек. Парта баланың бойына сай келмейінше, оның бетінің керекті көлбеулігі ( 12 – 150) сақталмайынша жазу ережесін сақтау мүмкін емес. Қиғаш жазу кезінде дәптер денеге қарама – қарсы, оның парта қақпағының жиегіне көлбеулік бұрышы 30 – 400болып орналасуы тиіс. Сонда қиғаш сызықтар мен штрихтар үстел жиегімен тік бұрыш түзеді. Бала әріп сызықтарын бір – біріне параллель түсіреді немес қағаздың қиғаш сызықтарының үстіне жүргізеді. Бала денесінің екі иық буынын байланыстыратын көлденең осі және көздің негізгі сызығы өзара, сондай-ақ партаның бала жақ жиегіне параллель болуы тиіс. Бұл талапты сақтамау дұрыс отыру қалпын, келе – келе мүсінді бұзып, омыртқа жотасынның бір жағына қарай қисаюы – сколиозға және алыстан көрмеушілікке әкеп соғады.

Қазіргі таңда жазу құралдары ғылыми техникалық прогресске сай болу керек. Бүгінде жазудың кең таралған құралы шарикті қаламсап. Балалар қаламсаппен жаза білу керек. Ол өте қолайлы және жеңіл. Қаламсапты үш саусақпен: үлкен, сұқ саусақ, бармақпен ұстаймыз. Сұқ саусақ бармақпен ортаңғы саусақтын [ортасында орналасып](http://kz2.fatwords.org/safia/14--ortasinda-shveciyada-eki-za-birinshisi-auildi-ekinshisi-an/main.html), қаламсапты жоғары жағынан ұстап тұрады. Сұқ саусақ пен қаламсап басының арақашықтығы 1,5-2 см болу керек. Жазу барысында сұқ саусақпен сәл ғана қысып ұстау керек. Сияның түсі көк немесе көкшіл болу керек.

Жазудан балаларға жеке баға қойылмайды. Алайда әрбір жеке баланың қалай жазғанын елемеу деген сөз емес. Жазу жұмысын жақсарту үшін тәрбиешібала дәптерін жүргізуге қойылатын төмендегідей біртұтас арнайы талаптарды жүзеге асырады:

1. Аса ұқыпты, түсінікті етіп жазу.

2.Шетіндегі ашық жолдарды басып жазбау.

Әдемі жазу - өнер. Таза, анық, әдемі жазуды оқу да жеңіл ондай жазумен берілген ойды түсіну де оңай. Әріп таңбалардың әдемі, көркеметіп салуға жаттықтыру мақсатында жүргізілетін жұмыстардың бала бойында жақсы қасиеттердің қалыптасуында ықпалы бар. Таза, әдемі жазуды талапету баланың әсемдік сезімін оятып, мінез – құлқын тәрбиелеп, жауапкершілікке тыңғылықтылыққа, ұқыптылыққа үйретеді.

Әріпті түсіне отырып жазу үшін мынаны білу керек:

1. Әріптің негізгі немесе байланыстыра ажырата білу.

2. Әр әріптің элемент ерекшеліктеріне назар аудару ( шиек, дөңгелек, жарты доға )

3. Әріптің жазылу ерекшеліктеріне назар аудару.

4. Дұрыс жазылған немесе дұрыс емес жазылған әріпті ажырата білу, оның себебін айта білу керек. Әріптің формасымен дұрыс жұмыс істеуге мысал келтірейік.Балалар дәптердің керекті жерін ашады. Оларға щ әрпін қайта қарауды тапсырады. Соның негізінде, щ әрпінде негізгі 4 элементті табуға болады: үш, төртінші шиекше болып табылады.

Бұл элемент бағыты бірдей, түзу штрихпен жазылу керек.Әріпте қанша қосатын элемент бар екені анықталады.Бұл әріптің қосатын штрихы негізгі элементке қарағанда қатты көлбеулікпен жазылады. Ал, шиек санылатың элементтің шиекшесі төменге жолдан сәл жоғары болады.

Щ әріпті қай әріпке ұқсайтынын анықтайды. ( ш,ц )

Тәрбиеші тақтаға щ әріпті жаза отырып, оның ерекшелігін айтады. Осыдан кейін тағы екі әріпті жазады. Бұл әріптердің арақашықтығы бірдей. Балалар өз бетінше 3 – 5 әріп жазады. Тәрбиеші осы уақытта балалардың жазуын бақылайды. Балалардың жазуларынан кеткен қателерді көреді. Тәрбиеші тағы да тақтаға щ әрпін жазады, бірақ қателікпен жазады. Егер балалар тақтада қате жазылған әріпті көрсе, олар күледі немесе қатесін айтып, түсіндіреді. Мысалға, әріпте екі қате бар: элемент арасындағы қашықтық дұрыс емес немесе шиек дұрыс салынбаған. Тәрбиеші жетекшелігімен кеткен қатені түзету жолдарын айтылады. Осыдан кейін, дұрыс емес әріп өшіріліп, дұрыс жазылған әріп салынады. Балалардың тек тақтадан емес, өзінің жазуынан да кеткен қатені көргені дұрыс. Мәселен, тәрбиеші әріпті жазуға бергенде, баланың кеткен қателерді не себептен кеткенін және оны қалай түзетуге болатынын сұрайды. Осыдан кейін тағы да әріпті жазады да, біршама дұрыс жазғанын көреміз. Кейбір балалар өзінен кеткен қатені көрмейді. Бұл жағдайда, балалар бір – бірінің қатесін тексереді.

Кейбір балалар әріптің жазылу жолын жеке көрсетсе ғана дұрыс жазады. Тәрбиешібаланың дәптеріне жазып көрсетеді, ал бала сол бойынша жазады.Ал, біреулері оның қолын ұстап бағыттап отырғанда ғана жаза алады.

Балалар дұрыс бағытта қозғала отырып жазу үшін тәрбиеші түсіндіргеннен кейін балалар бірінші оны көзін жұмып ауада жазады.Осыдан кейін ғана олар жаза бастайды.

**2.Негізгі бөлім**

**2.1Әріптерді жазуға үйретудің жолдары.**

1. А а әрпінің жазылу емлесі.

Үлкен А әріп үлгісі тақтада тұрады. Жоғарыдан төмен қарай қиғаштау сызық сызамыз, сол алғашқы нүктеден төмен қарай қарама-қарсы қиғашынан түзу сызық сызамыз. Екі элементті қосып, ортасынан сызамыз.
Үлкен және кіші а әрпі жазу үзіліссіз жүреді. Кіші әріпті жазу үшін басынан сәл дөңгелектеп төмен қарай түзу сызамыз, ішкі жағынан дөңгелекше саламыз.

А А А

а а

2. Ә ә әрпінің емлесі.

Ә әрпі үзіліссіз жазылады. Бұл дыбысты таңбалау аса қиындық тудырмайды. Әріпті үстіңгі жұмыс жолына сәл жетпейтін [жерден бастап](http://kz2.fatwords.org/safia/licenziyani-oldanisi-01-01-2010j-bastap-erikti-trde-uaitsha-to/main.html), оңға қарай жоғары жүре келе дөңгелектей төменге түсеміз. Төменгі жұмыс жолына жетпей солға бұрып, екі жұмыс жолының ортасынан оңға қарай сызып бастапқы сызығымыздың дәл ортасында түйістіреміз.

Кіші ә дыбысы үлкенӘ дыбысы сияқты айырмашылығы көлемінде.

Ә Ә

3. Б б әрпінің емлесі.

Нүктеден төмен қарай түзу сызық, сол нүктеден оңға қарай түзу сызық, алғашқы түзу сызықтың ортасынан төмен қарай дөңгелекше жасаймыз.

Б Б

б б

4. В в әрпінің емлесі.

 Бірінші өзімізге қарай тіке бағыта жазамыз. Жұмыс жолының төменгі сызығында солға қарай тік әкеп, тор имек жасай отыра жоғарға жүреміз.Әріптің ұзындығына сәл жеткізбей сызықты қиып өтіп, оңға қарай қайырып жоғары немес төмен жағына дөңгелекше жасаймыз.

В В В

5. Г, г әріптерінің емлесі.

Үлкен Г әрібі жоғарыдан төменге қарай түзу сызық, алғашқы нүктеден оңға қарай түзу сызық сызамыз.

Г Г

6. Ғ, ғ әріптерінің емлесі.

Бұл дыбыстардың таңбалануы Г әрпіне ұқсас келеді. Тек ортасында бір сызықшасы бар. Сондықтан бұл дыбысты таңбалау қиынға соқпайды.

Ғ Ғ Ғ

7. Д, д әріптің емлесі.
Жоғарыдан төмен қарай астыңғы жағы сәл солға қарай иілген сызық сызамыз, алғашқы нүктеден оңға қарай түзу сызық, бұл сызықтардың астыңғы жағынан шеттері сәл төмен түскен сызық сызамыз. Кіші д әрпі де солай, тек көлемі кіші.

Д Д Д Д

8. Е е дыбысының жазылу емлесі.

Е әрпі аса қиындықты тудырмайды. Сондықтан көп балалар қатесіз жазады. Нүктеден төмен қарай түзу сызық, алғашқы нүктеден оңға қарай түзу сызық, алғашқы сызықтың дәл ортасынан оңға қарай түзу сызық және астынан түзу сызық.

Е Е ЕЕ

е е

9.Ё әрпінің жазылу емлесі.

Ё әрібі е әрібі сияқты.Тек төбесіндегі нүктелерден ғана айырмашылық бар. Сондықтан әріп оңай.

10. Ж ж әрпінің жазылу емлесі.

Үлкен және кіші ж әріптерінің формасы бір, тек көлемі жағынан әр түрлі үзіліссіз жазылады. Әріптің жазылуын былай түсіндіреміз: « әріпті жұміс жолының үстіңгі сызығынан сәл төмен жарты сопақшаның сол жағынан бастаймыз. Оңға қарай дөңгелектей келе жарты сопақша жазамыз. Қолымызды алмай жазылғанның үстінен кішкене жүріп жоғарыға қарай қосатын штрих жасап өзімізге төменнен тағы да қосатын штрих жүргізіп оңға қарай жарты сопақша саламыз».

Ж Ж Ж Ж Ж

11.З, з әріптерінің жазылу емлесі.

Үлкен З әрпібалаларға жазуға жеңіл болады. Себебі бұл Вәрпіне ұқсас. Бірақ тәрбиеші екі әріптің ұқсастығын түсіндіре білу керек.

Әріптің жазылуын былай түсіндіреді: « сағат тілімен жазамыз. Бірінші жоғарғы жарты сопақшаны жазамыз. Солға қарай қайырып, екінші жарты сопақшаны жазамыз.»

З З

12. И әрпінің жазылу емлесі.

Нүктеден төмен қарай түзу сызық, аяқталған жерден жоғары қарай қиғаш сызық, сол сызықтан төмен қарай түзу сызық сызамыз.

И И И

13. Й й әрпінің жазылу емлесі.

Бұл әріптің и әрібінен айырмашылығы ноқатында ғана. Сондықтан қиындығы жоқ.

14. К, к әрпінің жазылу емлесі.

Нүктеден төмен қарай түзу сызық, сол сызықтың ортасынан жоғары қарай қиғаш сызық, ортасынан төмен қарай қиғаш сызық сызамыз.

К К К

15. Қ қ әрпінің емлесі.

Бұл әріптің жазылу жолы к әрпіне ұқсас келеді. Айырмашылығы ілмекшесінің болуында.

16. Л, л әрпінің емлесі.

Нүктеден төмен қарай түзу сызық, нүктеден оңға қарай түзу сызық, сол сызықтың соңынан төмен қарай түзу сызық сызамыз.

Л Л Л

17. М, м әрпінің жазу емлесі.

М әрпібалалардыңжазу тәжірибесі бар кезде үйретіледі. Сондықтан бұл әріптің құрамында қандай екі әріпті көруге болады деп сұраймыз.
Бірінші элементі л әрпі сияқты, екіншісі и әрпі. Бұл әріптерді [салыстыра келе](http://kz2.fatwords.org/safia/radiolokaciya-televiziya-jninde-tsinik/main.html), м әрпінің өзіндік ерекшелігін түсіндіреміз.

М М М

18. Н н әріп жазу емлесі.

Жоғарыдан төмен қарай екі түзу сызық, олардың араларын түзу сызықпен қосамыз.

Н Н Н

19. ң әрпінің емлесі

Н әрпі сияқты тек төменгі жағында ілмегі бар.

20. О, о әрпінің жазылу емлесі.

Оәріпті жұмырлау болып келеді. Бұл әріптің жазғанда бала назарын осыған аудару керек. Яғни, кіші және үлкен о әріптері дөңгелектеу келген әріптер сияқты, біраз сәл сопақтау болады. О әрпі сағат тіліне қарама – қарсы бағытта жазылады.